**Evalueringsskema for projekter gennemført med støtte fra**

**Erhvervsministeriets Landdistriktspulje.**

1. Projektets titel og j. nr.:

Litteratur & Lækkerier

LDP-17-00292

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Projektets formål:

I projektet ’Litteratur & lækkerier’ ville Viborg Bibliotekerne sammen med mindre, selvstændige erhvervsvirksomheder og specialbutikker, som fysisk er placeret i Viborg Kommune, koble kommunal service, kulturaktiviteter og unikke smagsoplevelser af forskellige karakter sammen i en række oplevelsespakker, som kunne bookes af borgere, der bor i kommunens lokalområder.

Formålet med projektet var at udvikle nye kulturtilbud til lokalområderne i form af oplevelsespakker, som kunne bookes af forsamlingshuse, det lokale foreningsliv og virksomheder eller bare en gruppe af nysgerrige og engagerede borgere.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Projektets forventede forløb og resultater:

*Beskrivelsen kan f.eks. omfatte projektets forventede aktiviteter, deltagere og tidsforløb.*

Vi forventede, at oplevelsespakkerne ville understøtte det lokale fællesskab med nye oplevelser og dermed øge livskvaliteten og sammenhængskraften i lokalområderne.

Oplevelsespakkerne skulle desuden udvikle nye samarbejdsrelationer mellem civilsamfund, erhvervsliv og kulturinstitution, således at projektet bidragede til at realisere og forankre Viborg Kommunes kulturstrategi på området.

Rent praktisk håbede vi på at lave 10-12 arrangementer rundt om i Viborg kommune i efteråret 2017, foråret 2018 samt efteråret 2018, hvor der gennemsnitligt skulle være ca. 40-50 deltagere pr. gang. Oplevelsespakkerne blev udviklet i samarbejde med et advisory board, som bestod af seks borgere fra hver deres hjørne af Viborg kommune.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Projektets faktiske forløb og resultater:

*Beskrivelsen kan f.eks. omfatte projektets aktiviteter, deltagere og tidsforløb.*

Vi har lavet en samlet evalueringsvideo for at vise, hvad borgerne fik ud af arrangementerne. Filmen kan tilgås her: <https://www.youtube.com/watch?v=ilr4PzGgNfk&feature=youtu.be>

Herudover er nedenfor en liste over mængden af arrangementerne, datoerne, samarbejdspartnerne og antal deltagere:

|  |  |  |  |
| --- | --- | --- | --- |
| **Periode** | **Placering, lokalområde** | **Arrangement, pakke, samarbejdspartner mm.** | **Antal deltagere** |
| 25. oktober 2017 | Herligheden (Bed&breakfast) | Samarbejdspartnere: Søgaardens whiskeyshop, pakke: ”Tidens trends” | 40 stk. |
| 18.januar 2018 | Karup forsamlingshus | Samarbejdspartner: Vin & Vin, pakke: ”Stærke skæbner” | 80 stk. |
| 21. februar 2018 | Kirkebæk forsamlingshus | Samarbejdspartner: Søster Lagkage. Pakke: ”Om mod og nye mål” | 70 stk. |
| 28. februar 2018 | Kunstværket Bjerringbro (Galleri i Bjerringbro) | Samarbejdspartner: Kunstværket, pakke: ”Tidens trends” | 27 stk. |
| 1.marts 2018 | Flyfabrikken (aktivitetshus på Fly gammelskole) | Samarbejdspartner: Vin & Vin, pakke: ”Stærke (kvinde)skæbner” | 30 stk. |
| 7. marts 2018 | Egekværnen (forsamlingshus Hald Ege) | Samarbejdspartner: Vin & Vin, pakke: ”Tidens trends” | 65 stk. |
| 6. juni 2018 | Café Gudenåhuset | Samarbejdspartner: Café Gudenåhuset, pakke: Tidens trends | 30 stk. |
| 10. september 2018 | Vammen kultur- og forsamlingshus | Samarbejdspartner: ”Søster Lagkage”, pakke: ”Om mod og nye mål” | 50 stk. |
| 18. september – Stærke skæbner | Egekværnen (forsamlingshus i Hald Ege) | Samarbejdspartner: Lah Vino, pakke: ”stærke skæbner” | 60 stk. |
| 25. september | Klejtrup aftenhøjskole | Samarbejdspartner: Klejtrup Bageri, pakke: stærke skæbner | 28 stk. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Årsager til eventuelle afvigelser mellem projektets forventede forløb og resultater og projektets faktiske forløb og resultater:

*Beskrivelsen kan f.eks. omfatte baggrunden for eventuelle ændringer i projektets indhold og forløb.*

Vi havde håbet, at vi kunne have haft en lidt større spredning på arrangementerne, men idet de første arrangementerne var så populære i lokalområderne, så ønskede mange af de lokale samarbejdspartnere, at vi kom ud igen, hvorfor vi endte med at takke ja til at besøge Bjerringbro og Hald Ege flere gange.

Indholdsmæssigt var der ikke andre ændringer end dette – projektet forløb fuldstændig som planlagt, og det var en fornøjelse at se, hvordan vores idé også fungerede i praksis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Erfaringer fra projektet som kan være til gavn for andre projekter:

*Beskrivelsen kan f.eks. omfatte praktiske erfaringer fra projektets forberedelse, gennemførelse samt erfaringer fra formidling af projektets resultater.*

Vi mener, at Litteratur & Lækkerier-formen kan genbruges i de fleste kommuner og med meget forskelligt indhold foruden det litterære. Det fungerer rigtigt godt at lave en folder med fx fire pakketilbud hvor aktivitetsniveauet og det som kræves af den lokaleaktør er forskellig fra pakke til pakke (eller bare kan skrues på) – se Litteratur & Lækkerier-folderen som eksempel. Det er meget forskelligt fra by til by hvor meget overskud der er til at lave arrangementerne, og hvor meget de har brug for, at udbyderne tager over. Det mindste vi har krævet af vores lokale samarbejdspartnere har været, at de skulle hjælpe med at skaffe deltagere, da de kender deres lokalmiljø og deres kommunikationskanaler bedre end os.

Selv har vi tænkt os at genbruge formen, når vi efter sommerferien vil arbejde videre med et projekt omkring kultur og natur i skøn forening.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Eventuelle initiativer til opfølgning på projektet:

*Beskrivelsen kan f.eks. omfatte de planlagte eller igangsatte aktiviteter, tidsplanen og budgettet for projektets gennemførelse.*

Vi håber på at kunne forankre Litteratur & Lækkerier i et kommunalt tilbud, som hedder ”Nyt liv i forsamlingshusene”, som er et årligt tilbud om rejsende kultur rundt i kommunen. Her skal Litteratur & Lækkerier så kunne bookes, på lige fod med andre kulturarrangementer lavet af kommunens forskellige kulturinstitutioner. Rent økonomisk kan vi dog ikke holde prisen i bund, da vi jo ikke har bevillingen fra jer mere, derfor vil deltagergebyret blive en smule større.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Projektets beskæftigelsesmæssige effekt

*Beskrivelsen skal redegøre for den beskæftigelsesmæssige effekt af projektet, såfremt projektet havde et egentligt beskæftigelsesmæssigt sigte*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Projektets kontaktperson ved evt. fremtidige henvendelser:

Navn: Anne Sofie Elkjær Hemdorff

Adresse: Vesterbrogade 15 8800 Viborg

Telefonnummer: 87873454

E-mail adresse: [ashe@viborg.dk](mailto:ashe@viborg.dk)

Evalueringsskemaet sendes pr. mail til [landdistriktspulje@erst.dk](mailto:landdistriktspulje@erst.dk). I mailens   
emnefelt skrives projektets sagsnummer og ordet ’afrapportering’.

Hvis særlige forhold tilsiger, at evalueringen ikke sendes digitalt, kan skemaet i stedet adresseres til:

Erhvervsstyrelsen

Att: Landdistriktspuljen   
Slotsgade 1, 2. sal

4800 Nykøbing F.

NB. Foruden evalueringsskemaet består en afrapportering af et afsluttende regnskab, ledelseserklæring eller revisorpåtegning, samt kopi eller eksemplar af evt. produkter udarbejdet som del af projektet.